L 214/84
EL
Επίσημη Εφημερίδα της Ευρωπαϊκής Ένωσης
31.8.2023
ii) επιπτώσεις της απενεργοποίησης ραδιοσυνδέσεων, όπως WiFi, Bluetooth, στην κατανάλωση ενέργειας· iii) πληροφορίες σχετικά με το αν η συσκευή υποστηρίζει άλλες λειτουργίες που παρατείνουν τη διάρκεια ζωής της μπαταρίας, όπως η έξυπνη φόρτιση, και σχετικά με τον τρόπο ενεργοποίησης των εν λόγω λειτουργιών ή τις συνθήκες υπό τις οποίες λειτουργούν καλύτερα· 3) οι κατασκευαστές, οι εισαγωγείς ή οι εξουσιοδοτημένοι αντιπρόσωποι εξασφαλίζουν ότι: α) η πληροφορία ότι η κρυπτογράφηση δεδομένων είναι ενεργοποιημένη κατά προεπιλογή εμφανίζεται στον χρήστη κατά τη διαμόρφωση παραμέτρων νέας συσκευής, με διευκρίνιση ότι αυτό διευκολύνει τη διαγραφή δεδομένων μέσω επαναφοράς στις εργοστασιακές ρυθμίσεις· β) εάν επιλεγεί ασύρματη φόρτιση, εμφανίζεται μήνυμα που ενημερώνει τον χρήστη ότι η ασύρματη φόρτιση πιθανότατα θα αυξήσει την κατανάλωση ενέργειας για τη φόρτιση της μπαταρίας· 4) όταν η συσκευασία δεν περιλαμβάνει φορτιστή, οι οδηγίες χρήσης που αναφέρονται στο σημείο 2 περιλαμβάνουν τις ακόλουθες πληροφορίες: «Για περιβαλλοντικούς λόγους, η συσκευασία αυτή δεν περιλαμβάνει φορτιστή.
Η συσκευή αυτή μπορεί να τροφοδοτείται με τους περισσότερους προσαρμογείς ισχύος USB και καλώδιο με βύσμα USB τύπου C.».